สอบถามหน่อยค่ะ...พอดีเรากินยาคุมมาหลายปีแล้ว บางเดือนก้อมีลืมบ้าง ล่าสุดเดือนธันวาคมลืมกิน4เม็ดติด พอนึกได้ก้อเลยกินแค่2เม็ด ปรากฏว่าประจำเดือนไม่มาอีก7วันจะครบเดือนแล้ว มีอาการมีเลือดออกแค่3-4หยดตามด้วยเมนขาว ท้องผูก ปวดหัว คัดตึงหัวนม ไม่หิวข้าว แต่พอซื้อที่ตรวจมาตรวจก็ขึ้นขีดเดียว ล่าสุดไปโรงบาลวันนี้ตรวจก็ไม่ท้อง บอกเกี่ยวกับฮอร์โมน แล้วอาการเหล่านั้นคืออะไร ใครรู้บ้างบอกทีค่ะ #เครียดไปอีก😥😥
สวัสดีค่ะ หากได้ลืมทานยาคุมกำเนิดมา 4 วันต่อเนื่อง หากมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากทานยาจนจะครบ 28 เม็ดแล้ว หรือทานครบ 21 เม็ดไปแล้ว และเว้นระยะเกือบครบ 7 วันแล้ว ได้มีเลือดไหลออกมา แม้จะมีปริมาณน้อย ก็น่าจะเป็นประจำเดือนได้ และแสดงว่าไม่ได้มีการตั้งครรภ์เกิดขึ้น อีกทั้งหากได้มีการตรวจหาการตั้งครรภ์แล้ว พบขึ้นเพียง 1 ขีด ก็ไม่ได้มีการตั้งครรภ์เกิดขึ้นค่ะหลังจากนี้ หากยังต้องการคุมกำเนิดอยู่ ก็ควรทานยาคุมกำเนิดต่อ แต่หากไม่ต้องการคุมกำเนิดแล้ว ก็ให้หยุดทานได้เลยส่วนอาการเมนส์ขาวหรือตกขาว หากไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็ถือว่าเป็นตกขาวที่ปกติดี และจะเกิดขึ้นตามการเปลี่ยนแปลงของฮอร์โมน ส่วนท้องผูก ปวดหัว ไม่หิวข้าว คัดตึงเต้านม หากเพิ่งเกิดขึ้นไม่นาน ไม่น่าเกิดจากผลข้างเคียงของยาคุมกำเนิด แต่อาจเกิดจากสาเหตุอื่นๆ ได้ เช่น การมีความเครียด พักผ่อนน้อย ทำงานหนัก หรือมีท้องผูก ก็จะทำให้มีอาการปวดหัวได้ เป็นต้นในเบื้องต้น ควรพยายามอย่าให้ท้องผูก โดยการดื่มน้ำเปล่ามากๆ เน้นทานผักและผลไม้ งดการดื่มชา กาแฟ โกโก้ และแอลกอฮอล์ ออกกำลังกายสม่ำเสมอ นอกหลับให้เพียงพอ ลดความเครียด เป็นต้น